《九日登龟峰用杜工部韵二首 其一》
明代·李延大

用拙未能趋径窦，一时登眺俯江滨。芙蓉露浥侵衣冷，熠耀沙明入槛新。

天与清閒堪逸老，日惟吟弄可同人。已将往事随沤泛，观物应知静俗尘。

作者简介：李延大，字四馀，一字维业。乐昌人。明神宗万历二十年（一五九二）进士。授柳州推官，补任镇江。入为工部主事，升吏部稽勋郎中。清温汝能《粤东诗海》卷四一有传。